b)

a második felülvizsgálati értekezlet eredményessége érdekében – az első felülvizsgálati értekezlet alkalmával létrehozott keret alapján – segíti a konszenzus kialakítását, és támogatja többek között az alábbi lényeges kérdéseket: i. a vegyi fegyverek tilalma – az általános felhasználási cél kritériumában megállapított – általános jellegének megerősítése az alábbiak révén: — annak újbóli megerősítése, hogy az egyezményben megfogalmazott tilalmak valamennyi mérgező vegyületre alkalmazandók, kivéve, ha azokat az egyezmény által nem tiltott célra szánják, és amennyiben a fajtáik és mennyiségeik összhangban vannak az ilyen célokkal, figyelembe véve az első felülvizsgálati értekezlet óta megvalósult tudományos és technológiai fejlődést is, — a részes államok azon kötelezettségének hangsúlyozása, hogy nemzeti végrehajtó jogszabályaikban és igazgatási végrehajtási gyakorlatukban tükrözniük kell az általános felhasználási cél kritériumát, — a részes államok tömegoszlató anyagok bejelentésére vonatkozó kötelezettségének hangsúlyozása; ii. az alábbiak révén a vegyi fegyvereket birtokló államok azon kötelezettségének újbóli megerősítése, miszerint a CWC által megszabott határidőkig meg kell semmisíteniük vegyi fegyvereiket: — a vegyi fegyvereket birtokló államok által a határidők betartása tekintetében elért eredmények és megtett erőfeszítések üdvözlése, ugyanakkor a megsemmisítés terén felmerülő késések elkerülésének ösztönzése, — a vegyi fegyverek megsemmisítésének folyamatos helyszíni vizsgálata révén megvalósuló rendszeres ellenőrzés jelentőségének hangsúlyozása, — a vegyi fegyverek megsemmisítése terén elért eredmények értékelése, figyelembe véve többek között – a részes államok értekezletének 11. ülésszakán hozott határozatnak megfelelően – a Végrehajtó Tanács képviselői látogatásainak eredményeit is, — a döntéshozó szervek azon feladatának hangsúlyozása, amelynek értelmében a megfelelő időben meg kell vizsgálniuk, hogy a részes államok hogyan tartják be a megsemmisítés tekintetében elfogadott határidőket; iii. az ellenőrző rendszer további erősítése az egyezmény által nem tiltott tevékenységek tekintetében, a vegyi fegyverek elterjedésének megakadályozásába vetett bizalom további növelése, és az ágazattal való együttműködés további előmozdítása érdekében, az alábbiak révén: — a kormányon, az iparágon, a tudományos körökön és a nem kormányzati szervezeteken keresztül az egyezményben megfogalmazott tilalmak iránti tudatosság folyamatos növelése, — annak hangsúlyozása, hogy szükséges az egyéb vegyipari termelő létesítményekben végzett ellenőrzések számának, és a rendszer hatékonyságának növelése adott esetben kiemelt figyelmet fordítva egyrészt azon helyszínekre, amelyek az egyezmény szempontjából nagy jelentőséggel bírnak, másrészt az egyéb vegyipari termelő létesítményeket illetően a részes államok által tett nyilatkozatok javítására; iv. az egyezmény konzultációra, együttműködésre és ténymegállapításra vonatkozó rendelkezéseinek végrehajtása, különös tekintettel a rendkívüli ellenőrzésre vonatkozó eljárásra, amely továbbra is nélkülözhetetlen rendelkezésre álló eszköz, és az OPCW ellenőrző rendszerének életképes és hozzáférhető eszköze, a részes államok azon jogának hangsúlyozása, miszerint előzetes konzultáció nélkül is kérelmet nyújthatnak be rendkívüli ellenőrzésre, valamint a mechanizmus – megfelelő esetben magától értetődő – használatának ösztönzése; v. a CWC egyetemességének megvalósítása tekintetében egyedi stratégiák kialakítása, különösen tekintettel a Közel-Keletre és az érintett területeken rendezett regionális munkaértekezleteket is beleértve; vi. emlékeztetve arra, hogy a VII. cikknek való teljes körű megfelelés a CWC-rendszer jelenlegi és jövőbeli hatékonyságának kulcsfontosságú tényezője, a nemzeti végrehajtó intézkedések folyamatos javítása az alábbiak révén: — segítség nyújtása az arra szoruló részes államok részére, az Európai Unió együttes fellépései által nyújtott példák szerint, és — a vegyi fegyverek megszerzésének megakadályozásához szükséges nemzeti exportellenőrzés megerősítése; vii. az OPCW segítség- és védelemnyújtási képességének biztosítása; viii. a nemzetközi együttműködés előmozdítása az egyezmény rendelkezéseinek megfelelően, és különösen az OPCW által a vegyiparukat és az ahhoz kapcsolódó kereskedelmüket fejlesztő részes államokban végzett kapacitásépítő tevékenységekhez való hozzájárulás révén; ix. annak biztosítását célzó munka megkezdése, hogy az összes vegyi fegyver megsemmisítésének befejezését követően az OPCW megfelelő helyzetben legyen ahhoz, hogy fennmaradó tevékenységeire – különösen a fegyverek elterjedésének megakadályozására – összpontosítson; x. az 1540 (2004) és az 1673 (2006) számú ENSZ BT-határozat szerinti kötelezettségeknek való megfelelés, különös tekintettel az OPCW és az 1540 (2004) számú ENSZ BT-határozat szerinti bizottság közötti, és az egyéb fórumokkal való gyakorlati együttműködésre a vegyi fegyverek terrorizmus céljával való megszerzése vagy felhasználása veszélyének megszüntetése érdekében, beleértve az olyan anyagokhoz, felszerelésekhez és ismeretekhez való lehetséges terrorista hozzáférést is, amelyek vegyi fegyverek fejlesztéséhez és gyártásához használhatók; xi. a leszerelésnek, az érzékeny anyagok, a létesítmények és a szakértelem ellenőrzésének és biztonságának támogatásán keresztül a tömegpusztító fegyverek és anyagok elterjedésének megakadályozását célzó G8 globális partnerségi programok.